erhwenkuo/poetry-chinese-zhtw huggingface dataset:
九日送人
作者：司空曙（唐）

送人冠獬豸，值節佩茱萸。均賦徵三壤，登車出五湖。水風淒落日，岸葉颯衰蕪。自恨塵中使，何因在路隅。
哭王注
作者：司空曙（唐）

已歎漳濱臥，何言駐隙難。異才傷促短，諸友哭門闌。古道松聲暮，荒阡草色寒。延陵今葬子，空使魯人觀。
遇谷口道士
作者：司空曙（唐）

一見林中客，閑知州縣勞。白雲秋色遠，蒼嶺夕陽高。自說名因石，誰逢手種桃。丹經倘相授，何用戀青袍。
喜外弟盧綸見宿
作者：司空曙（唐）

靜夜四無鄰，荒居舊業貧。雨中黃葉樹，燈下白頭人。以我獨沈久，愧君相見頻。平生自有分，況是蔡家親。
深上人見訪憶李端
作者：司空曙（唐）

雁稀秋色盡，落日對寒山。避事多稱疾，留僧獨閉關。心歸塵俗外，道勝有無間。仍憶東林友，相期久不還。
宿青龍寺故曇上人院
作者：司空曙（唐）

年深宮院在，舊客自相逢。閉戶臨寒竹，無人有夜鐘。降龍今已去，巢鶴竟何從。坐見繁星曉，淒涼識舊峰。
送張煉師還峨嵋山
作者：司空曙（唐）

太一天壇天柱西，垂蘿為幌石為梯。前登靈境青霄絕，春山一入尋無路，鳥響煙深水滿溪。
逢江客問南中故人因以詩寄
作者：司空曙（唐）

南客何時去，相逢問故人。望鄉空淚落，嗜酒轉家貧。疏懶辭微祿，東西任老身。上樓多看月，臨水共傷春。五柳終期隱，雙鷗自可親。應憐折腰吏，冉冉在風塵。
送皋法師
作者：司空曙（唐）

江草知寒柳半衰，行吟怨別獨遲遲。何人講席投如意，唯有東林遠法師。
送鄭佶歸洛陽
作者：司空曙（唐）

蒼蒼楚色水雲間，一醉春風送爾還。何處鄉心最堪羨，汝南初見洛陽山。
分流水
作者：司空曙（唐）

古時愁別淚，滴作分流水。日夜東西流，分流幾千里。通塞兩不見，波瀾各自起。與君相背飛，去去心如此。
和耿拾遺元日觀早朝
作者：司空曙（唐）

元日爭朝闕，奔流若會溟。路塵和薄霧，騎火接低星。門響雙魚鑰，車喧百子鈴。冕旒當翠殿，幢戟滿彤庭。積歲方編瑞，乘春即省刑。大官陳禹玉，司曆獻堯蓂。壽酒三觴退，簫韶九奏停。太陽開物象，霈澤及生靈。南陌高山碧，東方曉氣青。自憐揚子賤，歸草太玄經。
塞下曲
作者：司空曙（唐）

寒柳接胡桑，軍門向大荒。幕營隨月魄，兵氣長星芒。橫吹催春酒，重裘隔夜霜。冰開不防虜，青草滿遼陽。
關山月
作者：司空曙（唐）

蒼茫明月上，夜久光如積。野幕冷胡霜，關樓宿邊客。隴頭秋露暗，磧外寒沙白。唯有故鄉人，沾裳此聞笛。
禦制雨後出城觀覽，敕朝臣已下屬和
作者：司空曙（唐）

上上開鶉野，師師出鳳城。因知聖主念，得遂老農情。隴麥垂秋合，郊塵得雨清。時新薦玄祖，歲足富蒼生。卻馬川原靜，聞雞水土平。燻絃歌舜德，和鼎致堯名。覽物欣多稼，垂衣禦大明。史官何所錄，稱瑞滿天京。
奉和常舍人晚秋集賢院即事寄徐薛二侍郎
作者：司空曙（唐）

藹藹鳳凰宮，蘭臺玉署通。夜霜凝樹羽，朝日照相風。官附三臺貴，儒開百氏宗。司言陳禹命，侍講發堯聰。香卷青編內，鉛分綠字中。綴簽從太史，鏘佩揖群公。池接天泉碧，林交禦果紅。寒龜登故葉，秋蝶戀疏叢。顏謝徵文並，鐘裴直事同。離群驚海鶴，屬思怨江楓。地遠姑蘇外，山長越絕東。慚當哲匠後，下曲本難工。
題鮮於秋林園
作者：司空曙（唐）

雨後園林好，幽行迥野通。遠山芳草外，流水落花中。客醉悠悠慣，鶯啼處處同。夕陽自一望，日暮杜陵東。
登秦嶺
作者：司空曙（唐）

南登秦嶺頭，回首始堪憂。漢闕青門遠，商山藍水流。三湘遷客去，九陌故人遊。從此思鄉淚，雙垂不復收。
獨遊寄衛長林
作者：司空曙（唐）

草綠春陽動，遲遲澤畔遊。戀花同野蝶，愛水劇江鷗。身外唯須醉，人間儘是愁。那知鳴玉者，不羨賣瓜侯。
望水
作者：司空曙（唐）

高樓晴見水，楚色靄相和。野極空如練，天遙不辨波。永無人跡到，時有鳥行過。況是蒼茫外，殘陽照最多。
望商山路
作者：司空曙（唐）

南見青山道，依然去國時。已甘長避地，誰料有還期。雨霽殘陽薄，人愁獨望遲。空殘華髮在，前事不堪思。
題落葉
作者：司空曙（唐）

霜景催危葉，今朝半樹空。蕭條故國異，零落旅人同。颯岸浮寒水，依階擁夜蟲。隨風偏可羨，得到洛陽宮。
寄準上人
作者：司空曙（唐）

昨聞歸舊寺，暫別欲經年。樵客應同步，鄰僧定伴禪。後峰秋有雪，遠澗夜鳴泉。偶與支公論，人間自共傳。
送況上人還荊州，因寄衛侍禦象
作者：司空曙（唐）

惠持遊蜀久，策杖欲西還。共別此宵月，獨歸何處山。對鷗沙草畔，洗足野雲間。知有玄暉會，齋心受八關。
別盧綸
作者：司空曙（唐）

有月多同賞，無秋不共悲。如何與君別，又是菊黃時。
雪二首
作者：司空曙（唐）

樂遊春苑望鵝毛，宮殿如星樹似毫。漫漫一川橫渭水，太陽初出五陵高。王屋南崖見洛城，石龕松寺上方平。半山槲葉當窗下，一夜曾聞雪打聲。
酬衛長林歲日見呈
作者：司空曙（唐）

地暖雪花摧，天春斗柄回。朱泥一丸藥，柏葉萬年杯。旅雁辭人去，繁霜滿鏡來。今朝彩盤上，神燕不須雷。
杜鵑行
作者：司空曙（唐）

古時杜宇稱望帝，魂作杜鵑何微細。跳枝竄葉樹木中，隳形不敢棲華屋，短翮唯願巢深叢。穿皮啄朽觜欲禿，聲音咽噦若有謂，號啼略與嬰兒同。口幹垂血轉迫促，乃知變化不可窮，豈知昔日居深宮，嬪妃左右如花紅。
寄胡居士
作者：司空曙（唐）

日暖風微南陌頭，青田紅樹起春愁。伯勞相逐行人別，為言惆悵嵩陽寺，明月高松應獨遊。
寒塘
作者：司空曙（唐）

曉發梳臨水，寒塘坐見秋。鄉心正無限，一雁度南樓。
為李魏公賦謝汧公
作者：司空曙（唐）

白雪高吟際，青霄遠望中。誰言路遐曠，宮徵暗相通。
梁城老人怨
作者：司空曙（唐）

朝為耕種人，暮作刀槍鬼。相看父子血，共染城壕水。
花村六韻
作者：吳融（唐）

地勝非離郭，花深故號村。已憐梁雪重，仍愧楚雲繁。山近當吟冷，泉高入夢喧。依稀小有洞，邂逅武陵源。月好頻移座，風輕莫閉門。流鶯更多思，百囀待黃昏。
賦雪十韻
作者：吳融（唐）

雨凍輕輕下，風乾淅淅吹。喜勝花發處，驚似客來時。河靜膠行棹，巖空響折枝。終無鷓鴣識，先有鶺鴒知。馬勢晨爭急，雕聲晚更饑。替霜嚴柏署，藏月上龍墀。百尺樓堪倚，千錢酒要追。朝歸紫閣早，漏出建章遲。臘候何曾爽，春工是所資。遙知故溪柳，排比萬條絲。
溪邊
作者：吳融（唐）

溪邊花滿枝，百鳥帶香飛。下有一白鷺，日斜翹石磯。
長安逢故人
作者：吳融（唐）

歲暮長安客，相逢酒一杯。眼前閒事靜，心裡故山來。池影含新草，林芳動早梅。如何不歸去，霜鬢共風埃。
雨夜
作者：吳融（唐）

旅夕那禁雨，梅天已思秋。未明孤枕倦，相吊一燈愁。有戀慚滄海，無機奈白頭。何人得濃睡，溪上釣魚舟。
旅中送遷客
作者：吳融（唐）

天南不可去，君去吊靈均。落日青山路，秋風白髮人。言危無繼者，道在有明神。滿目盡胡越，平生何處陳。
寄尚顏師
作者：吳融（唐）

僧中難得靜，靜得是吾師。到闕不求紫，歸山只愛詩。臨風翹雪足，向日剃霜髭。自歎眠漳久，雙林動所思。
微雨
作者：吳融（唐）

天青織未遍，風急舞難成。粉重低飛蝶，黃沈不語鶯。自隨春靄亂，還放夕陽明。惆悵池塘上，荷珠點點傾。
送廣利大師東歸
作者：吳融（唐）

紫殿久霑恩，東歸過海門。浮榮知是夢，輕別肯銷魂。明發先晨鳥，寒棲入暝猿。蕺山如重到，應老舊雲根。
關東獻兵部劉員外
作者：吳融（唐）

昨夜星辰動，仙郎近漢關。玳筵吟雪罷，錦帳押春還。已到青雲上，應棲絳圃間。臨邛有詞賦，一為奏天顏。
途次淮口
作者：吳融（唐）

寒流萬派碧，南渡見煙光。人向隋宮近，山盤楚塞長。有村皆綠暗，無徑不紅芳。已帶傷春病，如何更異鄉。
詠柳
作者：吳融（唐）

自與鶯為地，不教花作媒。細應和雨斷，輕只愛風裁。好拂錦步障，莫遮銅雀臺。灞陵千萬樹，日暮別離回。
武牢關遇雨
作者：吳融（唐）

澤春關路迥，暮雨細霏霏。帶霧昏河浪，和塵重客衣。望中迷去騎，愁裡亂斜暉。惆悵家山遠，溟濛濕翠微。
春寒
作者：吳融（唐）

固教梅忍落，體與杏藏嬌。已過冬疑剩，將來暖未饒。玉階殘雪在，羅薦暗魂銷。莫問王孫事，煙蕪正寂寥。
早發潼關
作者：吳融（唐）

天邊月初落，馬上夢猶殘。關樹蒼蒼曉，玉階澹澹寒。宦遊終自苦，身世靜堪觀。爭似山中隱，和雲枕碧湍。
送策上人
作者：吳融（唐）

昨來非有意，今去亦無心。闕下拋新院，江南指舊林。瓶添新澗綠，笠卸晚峰陰。八字如相許，終辭尺組尋。
和諸學士秋夕禁直偶雪
作者：吳融（唐）

大華積秋雪，禁闈生夜寒。硯冰憂詔急，燈燼惜更殘。正遂攀稽願，翻追訪戴歡。更為三日約，高興未將闌。
禦溝十六韻
作者：吳融（唐）

一水終南下，何年派作溝。穿城初北注，過苑卻東流。繞岸清波溢，連宮瑞氣浮。去應涵鳳沼，來必滲龍湫。激石珠爭碎，縈堤練不收。照花長樂曙，泛葉建章秋。影炫金莖表，光搖綺陌頭。旁沾畫眉府，斜入教簫樓。有雨難澄鏡，無萍易擲鉤。鼓宜堯女瑟，蕩必蔡姬舟。皋著通鳴鶴，津應接鬥牛。回風還瀲瀲，和月更悠悠。淺憶觴堪泛，深思杖可投。只懷涇合慮，不帶隴分愁。自有朝宗樂，曾無潰穴憂。不勞誇大漢，清渭貫神州。
赴闕次留獻荊南成相公三十韻
作者：吳融（唐）

分閫兼文德，持衡有武功。荊南知獨去，海內更誰同。拔地孤峰秀，當天一鶚雄。雲生五色筆，月吐六鈞弓。骨格淩秋聳，心源見底空。神清餐沆瀣，氣逸飲洪蒙。臨事成奇策，全身仗至忠。解鞍欺李廣，煮弩笑臧洪。往昔逢多難，來茲故統戎。卓旗雲夢澤，撲火細腰宮。鏟土樓臺構，連江雉堞籠。似平鋪掌上，疑湧出壺中。豈是勞人力，寧因役鬼工。本遺三戶在，今匝萬家通。畫舸橫青雀，危檣列彩虹。席飛巫峽雨，袖拂宋亭風。場廣盤球子，池閑引釣筒。禮賢金璧賤，煦物雪霜融。酒滿梁塵動，棋殘漏滴終。儉常資澹靜，貴絕恃穹崇。唯要臣誠顯，那求帝渥隆。甘棠名異奭，大樹姓非馮。自念為遷客，方諧謁上公。痛知遭止棘，頻歎委飄蓬。借宅誅茅綠，分囷指粟紅。只慚燕館盛，甯覺阮途窮。渙汗沾明主，滄浪別釣翁。去曾憂塞馬，歸欲逐邊鴻。積感深於海，銜恩重極嵩。行行柳門路，回首下離東。
三峰府內矮柏十韻
作者：吳融（唐）

擢秀依黃閣，移根自碧岑。周圍雖合抱，直上豈盈尋。遠砌行窺頂，當庭坐庇陰。短堪驚眾木，高已讓他林。日轉無長影，風回有細音。不容蘿蔦附，只耐雪霜侵。玉帳籠應匝，牙旗倚更禁。葉低宜拂席，枝褭易抽簪。綠澗支離久，朱門掩映深。何須一千丈，方有歲寒心。
雪十韻
作者：吳融（唐）

灑密蔽璿穹，霏霏杳莫窮。遲於雨到地，疾甚絮隨風。四野蒼茫際，千家晃朗中。夜迷三繞鵲，晝斷一行鴻。結片飛瓊樹，栽花點蕊宮。壅應邊盡北，填合海無東。高愛危峰積，低愁暖氣融。月交都浩渺，日射更玲瓏。送臘辭寒律，迎春入舊叢。自憐曾末至，聊複賦玄功。
和睦州盧中丞題茅堂十韻
作者：吳融（唐）

有士當今重，忘情自古稀。獨開青嶂路，閑掩白雲扉。石累千層險，泉分一帶微。棟危猿競下，簷回鳥爭歸。煙冷茶鐺靜，波香蘭舸飛。好移鐘阜蓼，莫種首陽薇。樹密含輕霧，川空漾薄暉。芝泥看只捧，蕙帶且休圍。東郭鄰穿履，西林近衲衣。瓊瑤一百字，千古見清機。
奉和禦制六韻
作者：吳融（唐）

天曉密雲開，亭亭翠葆來。芰荷籠水殿，楊柳蔽風臺。恩洽三時雨，歡騰萬歲雷。日華偏照禦，星彩迥分臺。葦岸縈仙棹，蓮峰倒玉杯。獨慚歌聖德，不是侍臣才。
敗簾六韻
作者：吳融（唐）

有客編來久，彌年斷不收。不堪風作候，豈複燕為讎。盡見三重閣，難迷百尺樓。伴燈微掩夢，兼扇劣遮羞。零落亡珠綴，殷勤謝玉鉤。涼宵何必卷，月自入軒流。
玉堂種竹六韻
作者：吳融（唐）

當砌植檀欒，濃陰五月寒。引風穿玉牖，搖露滴金盤。有韻和宮漏，無香雜畹蘭。地疑雲鎖易，日近雪封難。靜稱圍棋會，閑宜閣筆看。他年終結實，不羨樹棲鸞。
和韓致光侍郎無題三首十四韻
作者：吳融（唐）

珠佩元消暑，犀簪自闢塵。掩燈容燕宿，開鏡待雞晨。去懶都忘舊，來多未厭新。每逢憂是夢，長憶故延真。杏小雙圓壓，山濃兩點嚬。瘦難勝寶帶，輕欲馭飆輪。篦鳳金雕翼，釵魚玉鏤鱗。月明無睡夜，花落斷腸春。解舞何須楚，能箏可在秦。怯探同海底，稀遇極天津。綠柰攀宮豔，青梅弄嶺珍。管纖銀字咽，梭密錦書勻。厭勝還隨俗，無疑不避人。可憐三五夕，嫵媚善為鄰。舞轉輕輕雪，歌霏漠漠塵。漫遊多蔔夜，慵起不知晨。玉箸和妝裛，金蓮逐步新。鳳笙追北裡，鶴馭訪南真。有恨都無語，非愁亦有嚬。戲應過蚌浦，飛合入蟾輪。杯樣成言鳥，梳文解臥鱗。逢迎大堤晚，離別洞庭春。似玉曾誇趙，如雲不讓秦。錦收花上露，珠引月中津。木為連枝貴，禽因比翼珍。萬峰酥點薄，五色繡妝勻。獺髓求魚客，鮫綃託海人。寸腸誰與達，洞府四無鄰。綺閣臨初日，銅臺拂暗塵。鷾鴯偏報曉，烏鶂慣驚晨。魚網裁書數，鶤弦上曲新。病多疑厄重，語切見心真。子母錢徵笑，西南月借嚬。擣衣嫌獨杵，分袂怨雙輪。貝葉教丹觜，金刀寄赤鱗。捲簾吟塞雪，飛楫渡江春。解織宜名蕙，能歌合姓秦。眼穿回雁嶺，魂斷飲牛津。藥自偷來絕，香從竊去珍。茗煎雲沫聚，藥種玉苗勻。草密應迷客，花繁好避人。長幹足風雨，遙夜與誰鄰。
倒次元韻
作者：吳融（唐）

南陌來尋伴，東城去卜鄰。生憎無賴客，死憶有情人。似束腰支細，如描發彩勻。黃鸝裁帽貴，紫燕刻釵珍。身近從淄右，家元接觀津。雨臺誰屬楚，花洞不知秦。淚滴空床冷，妝濃滿鏡春。枕涼欹琥珀，簟潔展麒麟。茂苑廊千步，昭陽扇九輪。陽城迷處笑，京兆畫時嚬。魚子封箋短，蠅頭學字真。易判期已遠，難諱事還新。艇子愁沖夜，驪駒怕拂晨。如何斷岐路，免得見行塵。
個人三十韻
作者：吳融（唐）

嫋嫋複盈盈，何年墜玉京。見人還道姓，羞客不稱名。故事諳金穀，新居近石城。臉橫秋水溢，眉拂遠山晴。粉薄塗雲母，簪寒篸水晶。催來兩槳送，怕起五絲縈。髻學盤桓綰，床依宛轉成。博山凝霧重，油壁隱車輕。額點梅花樣，心通棘刺情。搔頭邀顧遇，約指到平生。魚網徐徐襞，螺卮淺淺傾。芙蓉褥已展，豆蔻水休更。趙女憐膠膩，丁娘愛燭明。炷香龍薦腦，闢魘虎輸精。管咽參差韻，弦嘈倰僜聲。花殘春寂寂，月落漏丁丁。柳絮聯章敏，椒花屬思清。剪羅成彩字，銷蠟脫珠纓。邂逅當投佩，艱難莫拊楹。熨來身熱定，舐得面痕平。匣鏡金螭怒，簾旌繡獸獰。頸長堪鶴並，腰細任蜂爭。滴淚泉饒竭，論心石未貞。必雙成鳳去，豈獨化蟬鳴。書遠腸空斷，樓高膽易驚。數錢紅帶結，鬥草蒨裙盛。袂柳闌幹小，侵波略彴橫。夜愁遙寄雁，曉夢半和鶯。翼只思鶼比，根長羨藕並。可憐衣帶緩，休賦重行行。
即席十韻
作者：吳融（唐）

住處方窺宋，平生未嫁盧。暖金輕鑄骨，寒玉細凝膚。妒蝶長成伴，傷鸞耐得孤。城堪迷下蔡，臺合上姑蘇。弄眼難降柳，含茸欲鬥蒲。生涼雲母扇，直夜博山爐。翡翠交妝鏡，鴛鴦入畫圖。無心同石轉，有淚約泉枯。猿渴應須見，鷹饑只待呼。銀河正清淺，霓節過來無。
追詠棠梨花十韻
作者：吳融（唐）

蜀地從來勝，棠梨第一花。更應無軟弱，別自有妍華。不貴綃為霧，難降綺作霞。移須歸紫府，駐合餌丹砂。密映彈琴宅，深藏賣酒家。夜宜紅蠟照，春稱錦筵遮。連廟魂棲望，飄江字繞巴。未饒酥點薄，兼妒雪飛斜。舊賞三年斷，新期萬裡賒。長安如種得，誰定牡丹誇。
綿竹山四十韻
作者：吳融（唐）

綿竹東西隅，千峰勢相屬。崚嶒壓東巴，連延羅古蜀。方者露圭角，尖者鑽箭簇。引者蛾眉彎，斂者鳶肩縮。尾蟉青蛇盤，頸低玄兔伏。橫來突若奔，直上森如束。歲在作噩年，銅梁搖蠆毒。相國京兆公，九命來作牧。戎提虎僕毛，專奉狼頭纛。行府寄精廬，開窗對林麓。是時重陽後，天氣曠清肅。茲山昏曉開，一一在人目。霜空正泬寥，濃翠霏撲撲。披海出珊瑚，貼天堆碧玉。俄然陰霾作，城郭才霢霂。絕頂已凝雪，晃朗開紅旭。初疑昆侖下，夭矯龍銜燭。亦似蓬萊巔，金銀臺疊蹙。紫霞或旁映，綺段鋪繁褥。晚照忽斜籠，赤城差斷續。又如煮吳鹽，萬萬盆初熟。又如濯楚練，千千匹未軸。又如水晶宮，蛟螭結川瀆。又如鐘乳洞，電雷開巖穀。丹青畫不成，造化供難足。合有羽衣人，飄颻曳煙躅。合有五色禽，叫嘯含仙曲。根雖限劍門，穴必通林屋。方諸滄海隔，欲去憂淪覆。群玉縹緲間，未可量往復。何如當此境，終朝曠遐矚。往往草檄餘，吟哦思幽獨。早晚掃欃槍，笳鼓迎暢轂。休飛霹靂車，罷系蝦蟆木。勒銘燕然山，萬代垂芬鬱。然後恣逍遙，獨往群麋鹿。不管安與危，不問榮與辱。但樂濠梁魚，豈怨鐘山鵠。紉蘭以圍腰，採芝將實腹。石床須臥平，一任閑雲觸。
祝風三十二韻
作者：吳融（唐）

我有二頃田，長洲東百里。環塗為之區，積葑相連纚。松江流其旁，春夏多苦水。堤防苟不時，氾濫即無已。粵餘病眠久，而複家無峙。田峻不勝荒，農功皆廢弛。他稼已如雲，我田方欲蒔。四際上通波，兼之葭與葦。是時立秋後，煙露浩淒矣。雖然遣畢功，萎約都無幾。如何海上風，連日從空起。似欲驅滄溟，來沃具區裡。噫嘻爾風師，吳中多豪士。囷倉過九年，一粒惜如死。糴賤兼糶貴，凶年翻大喜。只是疲羸苦，才饑須易子。餘仍轗軻者，進趨年二紀。秋不安一食，春不閑一晷。腸回為多別，骨瘦因積毀。咳唾莫逢人，揶揄空睹鬼。中又值干戈，遑遑常轉徙。故隱茅山西，今來笠澤涘。荒者不復尋，葺者還有以。將正陶令巾，又蓋薑肱被。不敢務有餘，有餘必驕鄙。所期免假匄，假匄多慚恥。驕鄙既不生，慚恥更能弭。自可致逍遙，無妨閱經史。籲餘將四十，滿望只如此。幹澤尚多難，學稼茲複爾。窮達雖繫命，禍福生所履。天不饑死餘，飄風當自止。
金陵懷古
作者：吳融（唐）

玉樹聲沉戰艦收，萬家冠蓋入中州。只應江令偏惆悵，頭白歸來是客遊。
涼思
作者：吳融（唐）

松間小檻接波平，月淡煙沉暑氣清。半夜水禽棲不定，綠荷風動露珠傾。
鮫綃
作者：吳融（唐）

雲供片段月供光，貧女寒機枉自忙。莫道不蠶能致此，海邊何事有扶桑。
潮
作者：吳融（唐）

暮去朝來無定期，桑田長被此聲移。蓬萊若探人間事，一日還應兩度知。
忘憂花
作者：吳融（唐）

繁紅落盡始淒涼，直道忘憂也未忘。數朵殷紅似春在，春愁特此係人腸。
憶街西所居
作者：吳融（唐）

衡門一別夢難稀，人慾歸時不得歸。長憶去年寒食夜，杏花零落雨霏霏。
雲
作者：吳融（唐）

南北東西似客身，遠峰高鳥自為鄰。清歌一曲猶能住，莫道無心勝得人。
華清宮四首
作者：吳融（唐）

中原無鹿海無波，鳳輦鸞旗出幸多。今日故宮歸寂寞，太平功業在山河。漁陽烽火照函關，玉輦匆匆下此山。一曲羽衣聽不盡，至今遺恨水潺潺。上皇鑾輅重巡遊，雨淚無言獨倚樓。惆悵眼前多少事，落花明月滿宮秋。別殿和雲鎖翠微，太真遺像夢依依。玉皇掩淚頻惆悵，應歎僧繇彩筆飛。
陳琳墓
作者：吳融（唐）

冀州飛檄傲英雄，卻把文辭事鄴宮。縱道筆端由我得，九泉何面見袁公。
湖州朝陽樓
作者：吳融（唐）

十二亭亭佔曉光，隋家浪說有迷藏。仲宣題盡平生恨，別處應難看屋樑。
賣花翁
作者：吳融（唐）

和煙和露一叢花，擔入宮城許史家。惆悵東風無處說，不教閑地著春華。
自諷
作者：吳融（唐）

世路升沉合自安，故人何必苦相幹。塗窮始解東歸去，莫過嚴光七裡灘。
送杜鵑花
作者：吳融（唐）

春紅始謝又秋紅，息國亡來入楚宮。應是蜀冤啼不盡，更憑顏色訴西風。
西京道中聞蛙
作者：吳融（唐）

雨餘林外夕煙沉，忽有蛙聲伴客吟。莫怪聞時倍惆悵，稚圭蓬蓽在山陰。
情
作者：吳融（唐）

依依脈脈兩如何，細似輕絲渺似波。月不長圓花易落，一生惆悵為伊多。
送荊南從事之嶽州
作者：吳融（唐）

秋拂湖光一鏡開，庾郎蘭棹好徘徊。遙知月落酒醒處，五十弦從波上來。
渡淮作
作者：吳融（唐）

紅杏花時辭漢苑，黃梅雨裡上淮船。雨迎花送長如此，辜負東風十四年。
薛舍人見徵恩賜香並二十八字同寄
作者：吳融（唐）

往歲知君侍武皇，今來何用紫羅囊。都緣有意重燻裛，更灑江毫上玉堂。
王母廟
作者：吳融（唐）

鸞龍一夜降昆丘，遺廟千年枕碧流。賺得武皇心力盡，忍看煙草茂陵秋。
途中阻風
作者：吳融（唐）

洛陽寒食苦多風，掃蕩春華一半空。莫道芳蹊盡成實，野花猶有未開叢。
楚事
作者：吳融（唐）

悲秋應亦抵傷春，屈宋當年並楚臣。何事從來好時節，只將惆悵付詞人。
和僧詠牡丹
作者：吳融（唐）

萬緣銷盡本無心，何事看花恨卻深。都是支郎足情調，墜香殘蕊亦成吟。
豫讓
作者：吳融（唐）

韓魏同謀反復深，晉陽三板免成沉。趙衰當面何須恨，不把幹將訪負心。
和寄座主尚書
作者：吳融（唐）

偶逢戎旅戰爭日，豈是明時放逐臣。不用裁詩苦惆悵，風雷看起臥龍身。
江行
作者：吳融（唐）

霞低水遠碧翻紅，一棹無邊落照中。說示北人應不愛，錦遮泥健馬追風。
旅館梅花
作者：吳融（唐）

清香無以敵寒梅，可愛他鄉獨看來。為憶故溪千萬樹，幾年辜負雪中開。
水鳥
作者：吳融（唐）

煙為行止水為家，兩兩三三睡暖沙。為謝離鸞兼別鵠，如何禁得向天涯。
楊花
作者：吳融（唐）

不鬥穠華不佔紅，自飛晴野雪濛濛。百花長恨風吹落，唯有楊花獨愛風。
水調
作者：吳融（唐）

鑿河千里走黃沙，沙殿西來動日華。可道新聲是亡國，且貪惆悵後庭花。
秋夕樓居
作者：吳融（唐）

月裡青山淡如畫，露中黃葉颯然秋。危欄倚遍都無寐，只恐星河墮入樓。
經苻堅墓
作者：吳融（唐）

百里煙塵散杳冥，新平一隰草青青。八公山石君知否，休更中原作彗星。
松江晚泊
作者：吳融（唐）

吳臺越嶠兩分津，萬萬檣烏簇夜雲。吟盡長江一江月，更無人似謝將軍。
送薛學士赴任峽州二首
作者：吳融（唐）

負譴雖安不敢安，疊猿聲裡獨之官。莫將彩筆閑拋擲，更待淮王詔草看。片帆飛入峽雲深，帶雨兼風動楚吟。何似玉堂裁詔罷，月斜鳷鵲漏沉沉。
送許校書
作者：吳融（唐）

故人言別倍依依，病裡班荊苦憶違。明日柳亭門外路，不知誰賦送將歸。
蛺蝶
作者：吳融（唐）

兩兩自依依，南園煙露微。住時須並住，飛處要交飛。草淺憂驚吹，花殘惜晚暉。長交擷芳女，夜夢遠人歸。
奉和九月九日登慈恩寺浮圖應制
作者：辛替否（唐）

洪慈均動植，至德俯深玄。出豫從初地，登高適梵天。白雲飛禦藻，慧日暖皇編。別有秋原藿，長傾雨露緣。
奉和九月九日登慈恩寺浮圖應制
作者：王景（唐）

玉輦移中禁，珠梯覽四禪。重階清漢接，飛竇紫霄懸。綴葉披天藻，吹花散禦筵。無因鑾蹕暇，俱舞鶴林前。
奉和九月九日登慈恩寺浮圖應制
作者：畢幹泰（唐）

鸚林花塔啟，鳳輦順時遊。重九昭皇慶，大千揚帝休。耆闍妙法闡，王舍睿文流。至德覃無極，小臣歌詎酬。
奉和九月九日登慈恩寺浮圖應制
作者：麴瞻（唐）

扈蹕遊玄地，陪仙瞰紫微。似邁銖衣劫，將同羽化飛。雕戈秋日麗，寶劍曉霜霏。獻觴乘菊序，長願奉天暉。
奉和九月九日登慈恩寺浮圖應制
作者：樊忱（唐）

淨境重陽節，仙遊萬乘來。插萸登鷲嶺，把菊坐蜂臺。十地祥雲合，三天瑞景開。秋風詞更遠，竊抃樂康哉。
奉和九月九日登慈恩寺浮圖應制
作者：孫佺（唐）

應節萸房滿，初寒菊圃新。龍旗煥辰極，鳳駕儼香闉。蓮井偏宜夏，梅梁更若春。一忻陪雁塔，還似得天身。
奉和九月九日登慈恩寺浮圖應制
作者：李從遠（唐）

九月從時豫，三乘為法開。中霄日天子，半座寶如來。摘果珠盤獻，攀萸玉輦回。願將塵露點，遙奉光明臺。
奉和九月九日登慈恩寺浮圖應制
作者：周利用（唐）

山豫乘金節，飛文煥日宮。萸房開聖酒，杏苑被玄功。塔向三天迥，禪收八解空。叨恩奉蘭藉，終愧洽燻風。
奉和九月九日登慈恩寺浮圖應制
作者：張景源（唐）

飛塔淩霄起，宸遊一屆焉。金壺新泛菊，寶座即披蓮。就日搖香輦，憑雲出梵天。祥氛與佳色，相伴雜爐煙。
奉和九月九日登慈恩寺浮圖應制
作者：李恆（唐）

寶地鄰丹掖，香臺瞰碧雲。河山天外出，城闕樹中分。睿藻蘭英秀，仙杯菊蕊燻。願將今日樂，長奉聖明君。
奉和九月九日登慈恩寺浮圖應制
作者：張錫（唐）

九秋霜景淨，千門曉望通。仙遊光禦路，瑞塔迥淩空。菊彩揚堯日，萸香繞舜風。天文麗辰象，竊抃仰層穹。
晦日宴高文學林亭
作者：張錫（唐）

雪盡銅駝路，花照石崇家。年光開柳色，池影泛雲華。賞洽情方遠，春歸景未賒。欲知多暇日，尊酒漬澄霞。
奉和九月九日登慈恩寺浮圖應制
作者：解琬（唐）

瑞塔臨初地，金輿幸上方。空邊有清淨，覺處無馨香。雨霽微塵斂，風秋定水涼。茲辰採仙菊，薦壽慶重陽。
晦日宴高氏林亭
作者：解琬（唐）

主第簪裾出，王畿春照華。山亭一以眺，城闕帶煙霞。橫堤列錦帳，傍浦駐香車。歡娛屬晦節，酩酊未還家。
酬樂天喜鄰郡
作者：元稹（唐）

蹇驢瘦馬塵中伴，紫綬朱衣夢裡身。符竹偶因成對岸，老大那能更爭競，任君投募醉鄉人。
再酬複言和前篇
作者：元稹（唐）

經過二郡逢賢牧，聚集諸郎宴老身。清夜漫勞紅燭會，潦倒微之從不佔，未知公議道何人。
贈樂天
作者：元稹（唐）

莫言鄰境易經過，彼此分符欲奈何。垂老相逢漸難別，白頭期限各無多。
重贈
作者：元稹（唐）

休遣玲瓏唱我詩，我詩多是別君詞。明朝又向江頭別，月落潮平是去時。
別後西陵晚眺
作者：元稹（唐）

晚日未拋詩筆硯，夕陽空望郡樓臺。與君後會知何日，不似潮頭暮卻回。
以州宅誇于樂天
作者：元稹（唐）

州城迥繞拂雲堆，鏡水稽山滿眼來。四面常時對屏障，我是玉皇香案吏，謫居猶得住蓬萊。
重誇州宅旦暮景色，兼酬前篇末句
作者：元稹（唐）

仙都難畫亦難書，暫合登臨不合居。繞郭煙嵐新雨後，為問西州羅剎岸，濤頭衝突近何如。
酬樂天吟張員外詩見寄因思上京每與樂天於居敬兄昇平裡詠張新詩
作者：元稹（唐）

樂天書內重封到，居敬堂前共讀時。四友一為泉路客，杯酒與他年少隔，不相酬贈欲何之。
寄樂天
作者：元稹（唐）

閑夜思君坐到明，追尋往事倍傷情。同登科後心相合，猶應更有前途在，知向人間何處行。
戲贈樂天、複言
作者：元稹（唐）

樂事難逢歲易徂，白頭光景莫令孤。弄濤船更曾觀否，孫園虎寺隨宜看，不必遙遙羨鏡湖。
重酬樂天
作者：元稹（唐）

紅塵擾擾日西徂，我興雲心兩共孤。暫出已遭千騎擁，最笑近來黃叔度，自投名刺佔陂湖。
再酬複言
作者：元稹（唐）

繞郭笙歌夜景徂，稽山迥帶月輪孤。休文欲詠心應破，不然豈有姑蘇郡，擬著陂塘比鏡湖。
郡務稍簡因得整比舊詩並連綴焚削封章繁委篋笥僅逾百軸偶成自歎因寄樂天
作者：元稹（唐）

近來章奏小年詩，一種成空盡可悲。書得眼昏朱似碧，天遣兩家無嗣子，欲將文集與它誰。
酬樂天餘思不盡加為六韻之作
作者：元稹（唐）

律呂同聲我爾身，文章君是一伶倫。眾推賈誼為才子，元詩駁雜真難辨，白樸流傳用轉新。蔡女圖書雖在口，
寄樂天
作者：元稹（唐）

莫嗟虛老海壖西，天下風光數會稽。靈泛橋前百里鏡，安得故人生羽翼，飛來相伴醉如泥。
酬樂天雪中見寄
作者：元稹（唐）

知君夜聽風蕭索，曉望林亭雪半糊。撼落不教封柳眼，坐覺湖聲迷遠浪，回驚雲路在長途。錢塘湖上蘋先合，滿空飛舞應為瑞，寡和高歌只自娛。莫遣擁簾傷思婦，鏡水繞山山盡白，琉璃雲母世間無。
和樂天早春見寄
作者：元稹（唐）

雨香雲澹覺微和，誰送春聲入棹歌。萱近北堂穿土早，同受新年不同賞，無由縮地欲如何。
酬複言長慶四年元日郡齋感懷見寄
作者：元稹（唐）

臘盡殘銷春又歸，逢新別故欲沾衣。自驚身上添年紀，羞看稚子先拈酒，悵望平生舊采薇。去日漸加餘日少，苦思正旦酬白雪，閑觀風色動青旗。千官仗下爐煙裡，
代郡齋神答樂天
作者：元稹（唐）

虛白堂神傳好語，二年長伴獨吟時。夜憐星月多離燭，
酬樂天重寄別
作者：元稹（唐）

卻報君侯聽苦辭，老頭拋我欲何之。武牢關外雖分手，不似如今衰白時。
和樂天重題別東樓
作者：元稹（唐）

山容水態使君知，樓上從容萬狀移。日映文章霞細麗，喚客潛揮遠紅袖，賣壚高掛小青旗。剩鋪床蓆春眠處，
餘杭周從事以十章見寄詞調清婉難於遍酬聊和詩首篇以答來貺
作者：元稹（唐）

擾擾紛紛旦暮間，經營閒事不曾閑。多緣老病推辭酒，何由得似周從事，醉入人家醒始還。
寄浙西李大夫四首
作者：元稹（唐）

柳眼梅心漸欲春，白頭西望憶何人。金陵太守曾相伴，共蹋銀臺一路塵。蕊珠深處少人知，網索西臨太液池。浴殿曉聞天語後，步廊騎馬笑相隨。禁林同直話交情，無夜無曾不到明。最憶西樓人靜夜，玉晨鐘磬兩三聲。由來鵬化便圖南，浙右雖雄我未甘。早渡西江好歸去，莫拋舟楫滯春潭。
初除浙東，妻有阻色，因以四韻曉之
作者：元稹（唐）

嫁時五月歸巴地，今日雙旌上越州。興慶首行千命婦，我有主恩羞未報，君於此外更何求。
為樂天自勘詩集，因思頃年城南醉歸，馬上遞，唱豔曲，十餘裡不絕，長慶初俱以制誥侍宿南郊齋宮，夜後偶，吟數十篇，兩掖諸公洎翰林學士三十餘人驚起就聽，逮至卒吏，莫不眾觀，群公直至侍從行禮之時，不復聚寐，予與樂天吟哦竟亦不絕，因書於樂天卷後，越中冬夜風雨，不覺將曉，諸門互啟關鎖，即事成篇
作者：元稹（唐）

春野醉吟十里程，齋宮潛詠萬人驚。今宵不寐到明讀，風雨曉聞開鎖聲。
題長慶四年曆日尾
作者：元稹（唐）

殘曆半張餘十四，灰心雪鬢兩淒然。定知新歲禦樓後，從此不名長慶年。
禦溝新柳
作者：賈稜（唐）

御苑陽和早，章溝柳色新。託根偏近日，布葉乍迎春。秀質方含翠，清陰欲庇人。輕雲度斜景，多露滴行塵。嫋嫋堪離贈，依依獨望頻。王孫如可賞，攀折在芳辰。
禦溝新柳
作者：劉遵古（唐）

韶光先禁柳，幾處覆溝新。映水疑分翠，含煙欲佔春。悠悠遲日晚，嫋嫋好風頻。吐節茸猶嫩，通條澤稍均。遠和瑤草色，暗拂玉樓塵。願假騫飛便，歸棲及此辰。
洛陽清明日雨霽
作者：李正封（唐）

曉日清明天，夜來嵩少雨。千門尚煙火，九陌無塵土。酒綠河橋春，漏閑宮殿午。遊人戀芳草，半犯嚴城鼓。
詠露
作者：李正封（唐）

霏霏靈液重，雲表無聲落。沾樹急玄蟬，灑池棲皓鶴。流塵清遠陌，飛月澄高閣。宵潤玉堂簾，曙寒金井索。佳人比珠淚，坐感紅綃薄。
夏遊招隱寺暴雨晚晴
作者：李正封（唐）

竹柏風雨過，蕭疏臺殿涼。石渠寫奔溜，金剎照頹陽。鶴飛巖煙碧，鹿鳴澗草香。山僧引清梵，幡蓋繞迴廊。
禪門寺暮鐘
作者：李正封（唐）

簨簴高懸於闐鐘，黃昏發地殷龍宮。遊人憶到嵩山夜，疊閣連樓倚太空。
貢院樓北新栽小松
作者：李正封（唐）

青蒼初得地，華省植來新。尚帶山中色，猶含洞裡春。近樓依北戶，隱砌淨遊塵。鶴壽應成蓋，龍形未有鱗。為梁資大廈，封爵恥嬴秦。幸此觀光日，清風屢得親。
南至隔仗望含元殿香爐
作者：崔立之（唐）

千官望長至，萬國拜含元。隔仗爐光出，浮霜煙氣翻。飄飄縈內殿，漠漠澹前軒。聖日開如捧，卿雲近欲渾。輪囷灑宮闕，蕭索散乾坤。願倚天風便，披香奉至尊。
曲池潔寒流
作者：崔立之（唐）

閑尋欹岸步，因向曲池看。透底何澄澈，迴流乍屈盤。稍隨高樹古，迥與遠天寒。月入鏡華轉，星臨珠影攢。纖鱗時蔽石，轉吹或生瀾。願假涓微效，來濡拙筆端。
賦得春風扇微和
作者：崔立之（唐）

時令忽已變，年光俄又春。高低惠風入，遠近芳氣新。靡靡才偃草，泠泠不動塵。溫和乍扇物，煦嫗偏感人。去出桂林漫，來過蕙圃頻。晨輝正澹蕩，披拂長相親。
南至日隔仗望含元殿香爐
作者：郭遵（唐）

冕旒親負扆，卉服盡朝天。暘谷移初日，金爐出禦煙。芬馨流遠近，散漫入貂蟬。霜仗凝逾白，朱欄映轉鮮。如看浮闕在，稍覺逐風遷。為沐皇家慶，來瞻羽衛前。
賦得春風扇微和
作者：郭遵（唐）

微風飄淑氣，散漫及茲晨。習習何處至，熙熙與春親。曖空看早辨，映日度逾頻。高拂非煙雜，低垂眾卉新。霽天輕有靄，綺陌盡無塵。還似登臺意，元和欲煦人。
賦得風動萬年枝
作者：韋紓（唐）

嘉名標萬祀，擢秀出深宮。嫩葉含煙靄，芳柯振惠風。參差搖翠色，綺靡舞晴空。氣稟禎祥異，榮沾雨露同。天年方未極，聖壽比應崇。幸列華林裡，知殊眾木中。
賦得風動萬年枝
作者：樊陽源（唐）

珍木羅前殿，乘春任好風。振柯方嫋嫋，舒葉乍濛濛。影動丹墀上，聲傳紫禁中。離披偏向日，淩亂半分空。輕拂祥煙散，低搖翠色同。長令佔天眷，四氣借全功。
賦得風動萬年枝
作者：許稷（唐）

瓊樹偏春早，光飛處處宜。曉浮三殿日，暗度萬年枝。婀娜搖仙禁，繽翻映玉池。含芳煙乍合，拂砌影初移。為近韶陽煦，皆先眾卉垂。成陰知可待，不與眾芳隨。
閏月定四時
作者：許稷（唐）

玉律窮三紀，推為積閏期。月餘因妙算，歲遍自成時。乍覺年華改，翻憐物候遲。六旬知不惑，四氣本無欺。月桂虧還正，階蓂落複滋。從斯分曆象，共仰定毫釐。
謝真人還舊山
作者：範傳正（唐）

麾蓋從仙府，笙歌入舊山。水流丹灶缺，雲起草堂關。白鹿行為衛，青鸞舞自閑。種松鱗未立，移石蘚仍斑。望路煙霞外，回輿巖岫間。豈唯遼海鶴，空歎令威還。
範成君擊洞陰磬
作者：範傳正（唐）

歷歷聞金奏，微微下玉京。為祥家諜久，偏識洞陰名。澹佇人間聽，鏗鏘古曲成。何須百獸舞，自暢九天情。注目看無見，留心記未精。雲霄如可託，借鶴向層城。
賦得春風扇微和
作者：範傳正（唐）

曖曖當遲日，微微扇好風。吹搖新葉上，光動淺花中。澹蕩凝清晝，氤氳曖碧空。稍看生綠水，已覺散芳叢。徙倚情偏適，裴回賞未窮。妍華不可狀，竟夕氣融融。
賦得春風扇微和
作者：豆盧榮（唐）

春晴生縹緲，軟吹和初遍。池影動淵淪，山容發蔥蒨。遲遲入綺閣，習習流芳甸。樹杪颺鶯啼，階前落花片。韶光恐閑放，旭日宜遊宴。文客拂塵衣，仁風願回扇。
賦得春風扇微和
作者：邵偃（唐）

微風扇和氣，韶景共芳晨。始見郊原綠，旋過御苑春。三條開廣陌，八水泛通津。煙動花間葉，香流馬上人。逶迤雲彩曙，嘹唳鳥聲頻。為報東堂客，明朝桂樹新。
賦得春風扇微和
作者：柳道倫（唐）

青陽初入律，淑氣應春風。始辨梅花裡，俄分柳色中。依微開夕照，澹蕩媚晴空。拂水生蘋末，經巖觸桂叢。稍抽蘭葉紫，微吐杏花紅。願逐仁風布，將俾生植功。
賦得春風扇微和
作者：陳九流（唐）

喜見陽和至，遙知橐鑰功。遲遲散南陽，嫋嫋逐東風。暗入芳園裡，潛吹草木中。蘭蓀才有綠，桃杏未成紅。已覺寒光盡，還看淑氣通。由來榮與悴，今日發應同。
謝真人仙駕還舊山
作者：夏方慶（唐）

何年成道去，綽約化童顏。天上辭仙侶，人間憶舊山。滄桑今已變，蘿蔓尚堪攀。雲覆瑤壇淨，苔生丹灶閑。逍遙堪白石，寂寞閉玄關。應是悲塵世，思將羽駕還。
夢上天
作者：元稹（唐）

夢上高高天，高高蒼蒼高不極。下視五嶽塊累累，西瞻若水兔輪低，東望蟠桃海波黑。日月之光不到此，來時畏有他人上，截斷龍胡斬鵬翼。茫茫漫漫方自悲，千慚萬謝喚厭人，向使無君終不寤。
冬白紵
作者：元稹（唐）

吳宮夜長宮漏款，簾幕四垂燈焰暖。西施自舞王自管，寢醒閽報門無事，子胥死後言為諱。近王之臣論王意，
將進酒
作者：元稹（唐）

將進酒，將進酒。酒中有毒鴆主父，言之主父傷主母。母為妾地父妾天，仰天俯地不忍言。陽為僵踣主父前，推椎主母牽下堂，扶妾遣升堂上床。將進酒，妾為此事人偶知，自慚不密方自悲。主今顛倒安置妾，
採珠行
作者：元稹（唐）

海波無底珠沉海，採珠之人判死採。萬人判死一得珠，海神采珠珠盡死，死盡明珠空海水。珠為海物海屬神，
董逃行
作者：元稹（唐）

董逃董逃董卓逃，揩鏗戈甲聲勞嘈。剜剜深臍脂焰焰，膏銷骨盡煙火死，長安城中賊毛起。城門四走公卿士，董逃董逃人莫喜，勝負相環相枕倚，縫綴難成裁破易。何況曲針不能伸巧指，欲學裁縫須準擬。
憶遠曲
作者：元稹（唐）

憶遠曲，郎身不遠郎心遠。沙隨郎飯俱在匙，況妾事姑姑進止，身去門前同萬裡。一家儘是郎腹心，君今夜夜醉何處，姑來伴妾自閉門。嫁夫恨不早，妾不忍見姑郎忍見，為郎忍耐看姑面。
夫遠徵
作者：元稹（唐）

趙卒四十萬，盡為坑中鬼。趙王未信趙母言，括雖專命起尚輕，何況牽肘之人牽不已。坑中之鬼妻在營，夫遠徵，遠徵不必戍長城，出門便不知死生。
織婦詞
作者：元稹（唐）

織夫何太忙，蠶經三臥行欲老。蠶神女聖早成絲，徵人戰苦束刀瘡，主將勳高換羅幕。繅絲織帛猶努力，簷前嫋嫋遊絲上，上有蜘蛛巧來往。羨他蟲豸解緣天，
田家詞
作者：元稹（唐）

牛吒吒，田確確。旱塊敲牛蹄趵趵，種得官倉珠顆穀。六十年來兵蔟蔟，月月食糧車轆轆。一日官軍收海服，姑舂婦擔去輸官，輸官不足歸賣屋，願官早勝讎早覆。農死有兒牛有犢，誓不遣官軍糧不足。
俠客行
作者：元稹（唐）

俠客不怕死，怕在事不成，事成不肯藏姓名。我非竊賊誰夜行，白日堂堂殺袁盎。九衢草草人面青，分海減海力，俠客有謀，人不識測三尺鐵蛇延二國。
君莫非
作者：元稹（唐）

鳥不解走，獸不解飛。兩不相解，那得相譏。犬不飲露，各自窠窟，人不能移。婦好針縷，夫讀書詩。男翁女嫁，
田野狐兔行
作者：元稹（唐）

種豆耘鋤，種禾溝甽。禾苗豆甲，狐榾兔翦。割鵠喂鷹，日暗天寒，禾稀豆損。鷹犬就烹，狐兔俱哂。
當來日大難行
作者：元稹（唐）

當來日大難行。前有阪，後有坑。大樑側，小梁傾。兩軸相絞，兩輪相撐。大牛豎，小牛橫。烏啄牛背，輪軸自撓，牽制不停。泥潦漸久，荊棘旋生。行必不得，
人道短
作者：元稹（唐）

古道天道長人道短，我道天道短人道長。天道晝夜回轉不曾住，春秋冬夏忙。顛風暴雨電雷狂，泥金刻玉，與秦始皇。周公傅說，何不長宰相。老聃仲尼，堯舜留得神聖事，百代天子有典章。仲尼留得孝順語，諡作玄元帝，魂魄坐天堂。周公周禮二十卷，天能夭人命，人使道無窮。若此神聖事，誰道人道短，人能揀得丁沈蘭蕙，料理百和香。天解養禽獸，蚊蚋與利觜，枳棘與鋒鋩。賴得人道有揀別，
苦樂相倚曲
作者：元稹（唐）

古來苦樂之相倚，近於掌上之十指。君心半夜猜恨生，未有因由相決絕，猶得半年佯暖熱。轉將深意諭旁人，呼天撫地將自明，不悟尋時暗銷骨。白首宮人前再拜，主今被奪心應苦，妾奪深恩初為主。欲知妾意恨主時，
出門行
作者：元稹（唐）

兄弟同出門，同行不同志。淒淒分歧路，各各營所為。兄上荊山巔，翻石辨虹氣。弟沉滄海底，偷珠待龍睡。出門不數年，同歸亦同遂。俱用私所珍，升沉自茲異。獻珠龍王宮，值龍覓珠次。但喜複得珠，不求珠所自。酬客雙龍女，授客六龍轡。遣充行雨神，雨澤隨客意。雩夏鐘鼓繁，uG秋玉帛積。彩色畫廊廟，奴僮被珠翠。驥騄千萬雙，鴛鴦七十二。言者未搖舌，無人敢輕議。其兄因獻璞，再刖不履地。門戶親戚疏，匡床妻妾棄。銘心有所待，視足無所愧。持璞自枕頭，淚痕雙血漬。一朝龍醒寤，本問偷珠事。因知行雨偏，妻子五刑備。仁兄捧屍哭，勢友掉頭諱。喪車黔首葬，弔客青蠅至。楚有望氣人，王前忽長跪。賀王得貴寶，不遠王所蒞。求之果如言，剖出浮筠膩。白珩無顏色，垂棘有瑕累。在楚裂地封，入趙連城貴。秦遣李斯書，書為傳國瑞。秦亡漢魏傳，傳者得神器。卞和名永永，與寶不相墜。勸爾出門行，行難莫行易。易得還易失，難同亦難離。善賈識貪廉，良田無稙穉。磨劍莫磨錐，磨錐成小利。
捉捕歌
作者：元稹（唐）

捉捕複捉捕，莫捉狐與兔。狐兔藏窟穴，豺狼妨道路。道路非不妨，最憂螻蟻聚。豺狼不陷阱，螻蟻潛幽蠹。切切主人窗，主人輕細故。延緣蝕dw櫨，漸入棟樑柱。梁棟盡空虛，攻穿痕不露。主人坦然意，晝夜安寢寤。網羅布參差，鷹犬走回互。盡力窮窟穴，無心自還顧。客來歌捉捕，歌竟淚如雨。豈是惜狐兔，畏君先後誤。願君掃梁棟，莫遣螻蟻附。次及清道塗，盡滅豺狼步。主人堂上坐，行客門前度。然後巡野田，遍張畋獵具。外無梟獍援，內有熊羆驅。狡兔掘荒榛，妖狐燻古墓。用力不足多，得禽自無數。畏君聽未詳，聽客有明喻。蟣蝨誰不輕，鯨鯢誰不惡。在海尚幽遐，在懷交穢汙。歌此勸主人，主人那不悟。不悟還更歌，誰能恐違忤。
古築城曲五解
作者：元稹（唐）

年年塞下丁，長作出塞兵。自從冒頓強，官築遮虜城。築城須努力，城高遮得賊。但恐賊路多，有城遮不得。丁口傳父言，莫問城堅不。平城被虜圍，漢劚城牆走。因茲請休和，虜往騎來過。半疑兼半信，築城猶嵯峨。築城安敢煩，願聽丁一言。請築鴻臚寺，兼愁虜出關。
估客樂
作者：元稹（唐）

估客無住著，有利身則行。出門求火伴，入戶辭父兄。父兄相教示，求利莫求名。求名有所避，求利無不營。火伴相勒縛，賣假莫賣誠。交關但交假，本生得失輕。自茲相將去，誓死意不更。亦解市頭語，便無鄰裡情。鍮石打臂釧，糯米吹項瓔。歸來村中賣，敲作金石聲。村中田舍娘，貴賤不敢爭。所費百錢本，已得十倍贏。顏色轉光淨，飲食亦甘馨。子本頻蕃息，貨販日兼併。求珠駕滄海，採玉上荊衡。北買黨項馬，西擒吐蕃鸚。炎洲布火浣，蜀地錦織成。越婢脂肉滑，奚僮眉眼明。通算衣食費，不計遠近程。經遊天下遍，卻到長安城。城中東西市，聞客次第迎。迎客兼說客，多財為勢傾。客心本明黠，聞語心已驚。先問十常侍，次求百公卿。侯家與主第，點綴無不精。歸來始安坐，富與王者勍。市卒酒肉臭，縣胥家舍成。豈唯絕言語，奔走極使令。大兒販材木，巧識梁棟形。小兒販鹽鹵，不入州縣徵。一身偃市利，突若截海鯨。鉤距不敢下，下則牙齒橫。生為估客樂，判爾樂一生。爾又生兩子，錢刀何歲平。
山居
作者：可止（唐）

雪消春力展，花漫洞門垂。果長纖枝曲，巖崩直道移。重猿圍淺井，鬥鼠下疏籬。寒食微燈在，高風勢徹陂。
贈樊川長老
作者：可止（唐）

瘦顏顴骨見，滿面雪毫垂。坐石鳥疑死，出門人謂痴。照身潭入楚，浸影檜生隋。太白曾經夏，清風涼四肢。
寄積麥山會如長老
作者：可止（唐）

默然如大道，塵世不相關。青檜行時靜，白雲禪處閑。貧高一生行，病長十年顏。夏滿期遊寺，尋山又下山。
送僧
作者：可止（唐）

四海無拘繫，行心興自濃。百年三事衲，萬裡一枝筇。夜減當晴影，春消過雪蹤。白雲深處去，知宿在何峰。
哭賈島
作者：可止（唐）

燕生松雪地，蜀死葬山根。詩僻降今古，官卑誤子孫。塚欄寒月色，人哭苦吟魂。墓雨滴碑字，年年添蘚痕。
雪十二韻
作者：可止（唐）

落處鹹過尺，翛然物象淒。瑞凝金殿上，寒甚玉關西。潤比江河普，明將日月齊。淩雲花頂膩，鎖徑竹梢低。出谷樵童怯，歸林野鳥迷。煮茶融破練，磨墨染成黳。陷兔埋平澤，和魚凍合溪。入樓消酒力，當檻寫詩題。道路依憑馬，朝昏委託雞。洞深猿作族，松亞鶴移棲。及夏清巖穴，經春溜石梯。豐年兼泰國，天道育黔黎。
精舍遇雨
作者：可止（唐）

空門寂寂淡吾身，溪雨微微洗客塵。臥向白雲情未盡，任他黃鳥醉芳春。
小雪
作者：可止（唐）

落雪臨風不厭看，更多還恐蔽林巒。愁人正在書窗下，一片飛來一片寒。
送婆羅門僧
作者：可止（唐）

雪嶺金河獨向東，吳山楚澤意無窮。如今白首鄉心盡，萬裡歸程在夢中。
句
作者：可止（唐）

不知誰會喃喃語，必向王前報太平。（中山節度王處直座詠白鵲，時諸侯兼併，王欲繼好息民，故雲。《高僧傳》）
寒食日
作者：雲表（唐）

寒食悲看郭外春，野田無處不傷神。平原累累添新塚，半是去年來哭人。
自遣
作者：歸仁（唐）

日日為詩苦，誰論春與秋。一聯如得意，萬事總忘憂。雨墮花臨砌，風吹竹近樓。不吟頭也白，任白此生頭。
酬沈先輩卷
作者：歸仁（唐）

一百八十首，清泠韻可敲。任從人不愛，終是我難拋。桂魄吟來滿，蒲團坐得凹。先生聲價在，寰宇幾人抄。
題賈島吟詩臺
作者：歸仁（唐）

此臺如可廢，此恨有誰平。縱使迷青草，終難沒舊名。天悲朝雨色，嶽哭夜猿聲。不是心偏苦，應關自古情。
悼羅隱
作者：歸仁（唐）

一著讒書未快心，幾抽胸臆縱狂吟。管中窺豹我猶在，長安冠蓋皆塗地，仍喜先生葬碧岑。
題楚廟
作者：歸仁（唐）

羞容難更返江東，誰問從來百戰功。天地有心歸道德，也是男兒成敗事，不須惆悵對西風。
牡丹
作者：歸仁（唐）

三春堪惜牡丹奇，半倚朱欄欲綻時。天下更無花勝此，除卻解禪心不動，算應狂殺五陵兒。
舊國裡
作者：卿雲（唐）

舊居梨嶺下，風景近炎方。地暖生春早，家貧覺歲長。石房雲過濕，杉徑雨餘香。日夕竟無事，詩書聊自強。
秋日江居閑詠
作者：卿雲（唐）

寄居江島邊，閑詠見秋殘。草白牛羊瘦，風高猿鳥寒。檢方醫故疾，挑薺備中餐。時複停書卷，鉏莎種木蘭。
長安言懷寄沈彬侍郎
作者：卿雲（唐）

故園梨嶺下，歸路接天涯。生作長安草，勝為邊地花。雁南飛不到，書北寄來賒。堪羨神仙客，青雲早致家。
送人遊塞
作者：卿雲（唐）

去去玉關路，省君曾未行。塞深多伏寇，時靜亦屯兵。雪每先秋降，花嘗近夏生。閑陪射鵰將，應到受降城。
逢老人
作者：隱巒（唐）

路逢一老翁，兩鬢白如雪。一裡二裡行，四回五回歇。
牧童
作者：隱巒（唐）

牧童見人俱不識，盡著芒鞋戴箬笠。朝陽未出眾山晴，三個五個騎羸牛，前村後村來放牧。笛聲才一舉，
蜀中送人遊廬山
作者：隱巒（唐）

居遊正值芳春月，蜀道千山皆秀髮。溪邊十裡五裡花，君行試到山前問，山鳥只今相憶無。
琴
作者：隱巒（唐）

七條絲上寄深意，澗水松風生十指。自乃知音猶尚稀，欲教更入何人耳。
浮橋
作者：隱巒（唐）

橫壓驚波防沒溺，當初元創是軍機。行人到此全無滯，一片江雲踏欲飛。
宿九華化成寺莊
作者：泠然（唐）

佛寺孤莊千嶂間，我來詩境強相關。巖邊樹動猿下澗，明朝更躡層霄去，誓共煙霞到老閑。
乞荊浩畫
作者：大愚（唐）

六幅故牢健，知君恣筆蹤。不求千澗水，止要兩株松。樹下留磐石，天邊縱遠峰。近巖幽濕處，惟藉墨煙濃。
上歸州刺史代通狀二首
作者：懷浚（唐）

家在閩山西複西，其中歲歲有鶯啼。如今不在鶯啼處，鶯在舊時啼處啼。家在閩山東複東，其中歲歲有花紅。而今不在花紅處，花在舊時紅處紅。
辭郡守李公恩命
作者：恆超（唐）

虛著褐衣老，浮杯道不成。誓傳經論死，不染利名生。厭樹遮山色，憐窗向月明。他時隨範蠡，一棹五湖清。
題廣愛寺楞伽山
作者：淨顯（唐）

靈異不能棲鳥雀，幽奇終不著猿猱。為經巢賊應無損，。
《聞誦法華經》歌
作者：修雅（唐）

山色沉沉，松煙冪冪。空林之下，盤陀之石。石上有僧，十片五片，異花狼藉。偶然相見，未深相識。知是古之人，佛之意兮祖之髓，我之心兮經之旨。可憐彈指及舉手，光輝一萬八千土，土土皆作黃金色。四生六道一光中，今日親聞誦此經，始覺驢乘匪端的。我亦當年不出戶，我亦當年愛吟詠，將謂冥搜亂神定。今日親聞誦此經，今日親聞誦此經，始覺聚沙非小事。我昔曾遊山與水，我昔心猿未調伏，常將金鎖虛拘束。今日親聞誦此經，醍醐之味珍且美，不在唇，不在齒，只在勞生方寸裡。師誦此經經一句，句句白牛親動步。白牛之步疾如風，世人縱識師之形，誰人能識師之名。師名醫王行佛令，
歌
作者：元寂（唐）

酒禿酒禿，何榮何辱。但見衣冠成古丘，不見江河變陵穀。
懷廬山舊隱
作者：若虛（唐）

九疊嵯峨倚著天，悔隨寒瀑下巖煙。深秋猿鳥來心上，一枝筇竹遊江北，不見爐峰二十年。
樂仙觀
作者：若虛（唐）

樂氏騎龍上碧天，東吳遺宅尚依然。悟來大道無多事，松傾鶴死桑田變，華表歸鄉未有年。
古鏡
作者：若虛（唐）

軒後紅爐獨鑄成，蘚痕磨落月輪呈。萬般物象皆能鑒，百年肝膽堪將比，只怕看頻素發生。
睹木平和尚
作者：文益（唐）

木平山裡人，貌古年複少。相看陌路同，論心秋月皎。懷衲線非蠶，助歌聲有鳥。城闕今日來，一謳曾已曉。
鷺鷥
作者：無則（唐）

白蘋紅蓼碧江涯，日暖雙雙立睡時。願揭金籠放歸去，卻隨沙鶴鬥輕絲。
百舌鳥二首
作者：無則（唐）

千愁萬恨過花時，似向春風怨別離。若使眾禽俱解語，一生懷抱有誰知。長截鄰雞叫五更，數般名字百般聲。饒伊搖舌先知曉，也待青天明即鳴。
賞牡丹應教
作者：謙光（唐）

擁衲對芳叢，由來事不同。鬢從今日白，花似去年紅。豔異隨朝露，馨香逐曉風。何須對零落，然後始知空。
秋夕送友人歸吳
作者：崔塗（唐）

離心醉豈歡，把酒強相寬。世路須求達，還家亦未安。旅程愁算遠，江月坐吟殘。莫羨扁舟興，功成去不難。
長安逢江南僧
作者：崔塗（唐）

孤雲無定蹤，忽到又相逢。說盡天涯事，聽殘上國鐘。問人尋寺僻，乞食過街慵。憶到曾棲處，開門對數峰。
晚次修路僧
作者：崔塗（唐）

平盡不平處，尚嫌功未深。應難將世路，便得稱師心。高鳥下殘照，白煙生遠林。更聞清磬發，聊喜緩塵襟。
湖外送友人遊邊
作者：崔塗（唐）

我泛瀟湘浦，君行指塞雲。兩鄉天外隔，一徑渡頭分。雨暗江花老，笳愁隴月曛。不堪來去雁，迢遞思離群。
讀段太尉碑
作者：崔塗（唐）

憤激計潛成，臨危豈顧生。只空持一笏，便欲碎長鯨。國已酬徽烈，家猶聳義聲。不知青史上，誰可計功名。
夕次洛陽道中
作者：崔塗（唐）

秋風吹故城，城下獨吟行。高樹鳥已息，古原人尚耕。流年川暗度，往事月空明。不復歎岐路，馬前塵夜生。
讀方幹詩因懷別業
作者：崔塗（唐）

把君詩一吟，萬裡見君心。華髮新知少，滄洲舊隱深。潮沖虛閣上，山入暮窗沈。憶宿高齋夜，庭枝識海禽。
題嵩陽隱者
作者：崔塗（唐）

四十年高夢，生涯指一丘。無人同久住，有鶴對冥修。草雜芝田出，泉和石髓流。更嫌庭樹老，疑是世間秋。
友人問卜見招
作者：崔塗（唐）

何必問蓍龜，行藏自可期。但逢公道日，即是命通時。樂善知無厭，操心幸不欺。豈能花下淚，長似去年垂。
江行晚望
作者：崔塗（唐）

木落曙江晴，寒郊極望平。孤舟三楚去，萬裡獨吟行。鳥佔橫查立，人當故里耕。十年來複去，不覺二毛生。
巫山廟
作者：崔塗（唐）

雙黛儼如嚬，應傷故國春。江山非舊主，雲雨是前身。夢覺傳詞客，靈猶福楚人。不知千載後，何處又為神。
秋夕與友人話別
作者：崔塗（唐）

懷君非一夕，此夕倍堪悲。華髮猶漂泊，滄洲又別離。冷禽棲不定，衰葉墮無時。況值干戈隔，相逢未可期。
與友人同懷江南別業
作者：崔塗（唐）

因君話故國，此夕倍依依。舊業臨秋水，何人在釣磯。浮名如縱得，滄海亦終歸。卻是風塵裡，如何便息機。
苦吟
作者：崔塗（唐）

朝吟複暮吟，只此望知音。舉世輕孤立，何人念苦心。他鄉無舊識，落日羨歸禽。況住寒江上，漁家似故林。
春日郊居酬友人見貽
作者：崔塗（唐）

荒齋原上掩，不出動經旬。忽覺草木變，始知天地春。方期五字達，未厭一簞貧。麗句勞相勉，餘非樂釣綸。
問卜
作者：崔塗（唐）

承家望一名，幾欲問君平。自小非無志，何年即有成。豈能長失路，爭忍學歸耕。不擬逢昭代，悠悠過此生。
蜀城春
作者：崔塗（唐）

天涯憔悴身，一望一沾巾。在處有芳草，滿城無故人。懷才皆得路，失計自傷春。清鏡不能照，鬢毛愁更新。
送道士於千齡遊南嶽
作者：崔塗（唐）

物外與誰期，人間又別離。四方多事日，高嶽獨遊時。猿狖瀟湘樹，煙波屈宋祠。無因陪此去，空惜鬢將衰。
入蜀赴舉秋夜與先生話別
作者：崔塗（唐）

欲愴峨嵋別，中宵寢不能。聽殘池上雨，吟盡枕前燈。失計方期隱，修心未到僧。雲門一萬裡，應笑又擔簦。
春晚懷進士韋澹
作者：崔塗（唐）

故里花應盡，江樓夢尚殘。半生吟欲過，一命達何難。特立珪無玷，相思草有蘭。二年春悵望，不似在長安。
言懷
作者：崔塗（唐）

幹時雖苦節，趨世且無機。及覺知音少，翻疑所業非。青雲如不到，白首亦難歸。所以滄江上，年年別釣磯。
秋夜興上人別
作者：崔塗（唐）

常時豈不別，此別異常情。南國初聞雁，中原未息兵。暗蛩侵語歇，疏磬入吟清。曾聽無生說，辭師話此行。
感花
作者：崔塗（唐）

繡軛香韉夜不歸，少年爭惜最紅枝。東風一陣黃昏雨，又到繁華夢覺時。
秋宿天彭僧舍
作者：崔塗（唐）

身世兩相惜，秋雲每獨興。難將塵界事，話向雪山僧。力善知誰許，歸耕又未能。此懷平不得，挑盡草堂燈。
秋夜僧舍聞猿
作者：崔塗（唐）

哀猿聽未休，禪景夜方幽。暫得同僧靜，那能免客愁。影搖雲外樹，聲褭月中秋。曾向巴江宿，當時淚亦流。
過昭君故宅
作者：崔塗（唐）

以色靜胡塵，名還異眾嬪。免勞徵戰力，無愧綺羅身。骨竟埋青塚，魂應怨畫人。不堪逢舊宅，寥落對江濱。
過洛陽故城
作者：崔塗（唐）

三十世皇都，蕭條是霸圖。片牆看破盡，遺跡漸應無。野徑通荒苑，高槐映遠衢。獨吟人不問，清冷自嗚嗚。
秋夕與友人同會
作者：崔塗（唐）

章句積微功，星霜二十空。僻應如我少，吟喜得君同。月上僧歸後，詩成客夢中。更聞棲鶴警，清露滴青松。
春日登吳門
作者：崔塗（唐）

故國望不見，愁襟難暫開。春潮映楊柳，細雨入樓臺。靜少人同到，晴逢雁正來。長安遠於日，搔首獨徘徊。
湘中秋懷遷客
作者：崔塗（唐）

蘭杜曉香薄，汀洲夕露繁。並聞燕塞雁，獨立楚人村。霧散孤城上，灘回曙枕喧。不堪逢賈傅，還欲吊湘沅。
南山旅舍與故人別
作者：崔塗（唐）

一日又將暮，一年看即殘。病知新事少，老別舊交難。山盡路猶險，雨餘春卻寒。那堪試回首，烽火是長安。
東林願禪師院
作者：崔塗（唐）

與世漸無緣，身心獨瞭然。講銷林下日，臘長定中年。磬絕朝齋後，香焚古寺前。非因送小朗，不到虎溪邊。
孤雁
作者：崔塗（唐）

湘浦離應晚，邊城去已孤。如何萬裡計，只在一枝蘆。迥起波搖楚，寒棲月映蒲。不知天畔侶，何處下平蕪。幾行歸去盡，片影獨何之。暮雨相呼失，寒塘獨下遲。渚雲低暗度，關月冷遙隨。未必逢矰繳，孤飛自可疑。
寄青城山顥禪師
作者：崔塗（唐）

懷師不可攀，師往杳冥間。林下誰聞法，塵中只見山。終年人不到，盡日鳥空還。曾聽無生說，應憐獨未還。
秋夕與王處士話別
作者：崔塗（唐）

微燈照寂寥，此夕正迢迢。丹桂得已晚，故山歸尚遙。蟲聲移暗壁，月色動寒條。此去如真隱，期君試一瓢。
秋日犍為道中
作者：崔塗（唐）

久客厭岐路，出門吟且悲。平生未到處，落日獨行時。芳草不長綠，故人無重期。那堪更南渡，鄉國已天涯。
送僧歸江東
作者：崔塗（唐）

坐徹秦城夏，行登越客船。去留那有著，語默不離禪。葉擁臨關路，霞明近海天。更尋同社侶，應得虎溪邊。
喜友人及第
作者：崔塗（唐）

孤吟望至公，已老半生中。不有同人達，兼疑此道窮。只應才自薄，豈是命難通。尚激摶溟勢，期君借北風。
上巳日永崇裡言懷
作者：崔塗（唐）

未敢分明賞物華，十年如見夢中花。遊人過盡衡門掩，獨自憑欄到日斜。
送僧歸天竺
作者：崔塗（唐）

忽憶曾棲處，千峰近沃州。別來秦樹老，歸去海門秋。汲帶寒汀月，禪鄰賈客舟。遙思清興愜，不厭石林幽。
牛渚夜泊
作者：崔塗（唐）

煙老石磯平，袁郎夜泛情。數吟人不遇，千古月空明。人事年年別，春潮日日生。無因逢謝尚，風物自淒清。
送友人歸江南
作者：崔塗（唐）

渚田芳草遍，共憶故山春。獨往滄洲暮，相看白髮新。定過林下寺，應見社中人。只恐東歸後，難將鷗鳥親。
過陶徵君隱居
作者：崔塗（唐）

陶令昔居此，弄琴遺世榮。田園三畝綠，軒冕一銖輕。衰柳自無主，白雲猶可耕。不隨陵谷變，應只有高名。
江上旅泊
作者：崔塗（唐）

汀洲一夜泊，久客半連檣。盡說逢秋色，多同憶故鄉。孤岡生晚燒，獨樹隱回塘。欲問東歸路，遙知隔渺茫。
灞上
作者：崔塗（唐）

長安名利路，役役古由今。徵騎少閑日，綠楊無舊陰。水侵秦甸闊，草接漢陵深。紫閣曾過處，依稀白鳥沈。
寄舅
作者：崔塗（唐）

中朝軒冕內，久絕寧家親。白社同孤立，青雲獨並伸。致君期折檻，舉職在埋輪。須信堯庭草，猶能指佞人。
贈休糧僧
作者：崔塗（唐）

聞鐘獨不齋，何事更關懷。靜少人過院，閑從草上階。生臺無鳥下，石路有雲埋。為憶禪中舊，時猶夢百崖。
題絕島山寺
作者：崔塗（唐）

絕島跨危欄，登臨到此難。夕陽高鳥過，疏雨一鐘殘。駭浪搖空闊，靈山厭渺漫。那堪更回首，鄉樹隔雲端。
讀侯道華真人傳
作者：崔塗（唐）

漢皇輕萬乘，方士說三丹。不得修心要，翻知出世難。茂陵春竟綠，金掌曙空寒。何似先生去，翩翩逐彩鸞。
殘花
作者：崔塗（唐）

遲遲傍曉陰，昨夜色猶深。畢竟終須落，堪悲古與今。明年何處見，盡日此時心。蜂蝶無情極，殘香更不尋。
題興善寺隋松院與人期不至
作者：崔塗（唐）

青青伊澗松，移植在蓮宮。蘚色前朝雨，秋聲半夜風。長閑應未得，暫賞亦難同。不及禪棲者，相看老此中。
樵者
作者：崔塗（唐）

行山行采薇，閑翦蕙為衣。避世嫌山淺，逢人說姓稀。有時還獨醉，何處掩衡扉。莫看棋終局，溪風晚待歸。
南澗耕叟
作者：崔塗（唐）

年年南澗濱，力盡志猶存。雨雪朝耕苦，桑麻歲計貧。戰添丁壯役，老憶太平春。見說經荒後，田園半屬人。
春日閒居憶江南舊業
作者：崔塗（唐）

杜門朝複夕，豈是解謀身。夢不離泉石，林唯稱隱淪。漸諳浮世事，轉憶故山春。南國水風暖，又應生白蘋。
屈原廟
作者：崔塗（唐）

讒勝禍難防，沈冤信可傷。本圖安楚國，不是怨懷王。廟古碑無字，洲晴蕙有香。獨醒人尚笑，誰與奠椒漿。
宿廬山絕頂山舍
作者：崔塗（唐）

一磴出林端，千峰次第看。長閑如未遂，暫到亦應難。穀樹雲埋老，僧窗瀑影寒。自嫌心不達，向此夢長安。
王逸人隱居
作者：崔塗（唐）

一徑入千岑，幽人許重尋。不逢秦世亂，未覺武陵深。石轉生寒色，雲歸帶夕陰。卻愁危坐久，看盡暝棲禽。
申州道中
作者：崔塗（唐）

風緊日淒淒，鄉心向此迷。水分平楚闊，山接故關低。客路緣烽火，人家厭鼓鼙。那堪獨馳馬，江樹穆陵西。
江上懷翠微寺空上人
作者：崔塗（唐）

旅泛本無定，相逢那可期。空懷白閣夜，未答碧雲詩。暮雨潮生早，春寒雁到遲。所思今不見，鄉國正天涯。
秋宿鶴林寺
作者：崔塗（唐）

步步入林中，山窮意未窮。偏逢僧話久，轉與鶴棲同。燭焰風銷盡，蘭條露濕空。又須從此別，江上正秋鴻。
遠望
作者：崔塗（唐）

長為鄉思侵，望極即沾襟。不是前山色，能傷愁客心。平蕪連海盡，獨樹隱雲深。況複斜陽外，分明有去禽。
秋晚書懷
作者：崔塗（唐）

看看秋色晚，又是出門時。白髮生非早，青雲去自遲。夢唯懷上國，跡不到他岐。以此堅吾道，還無愧已知。
途中秋晚送友人歸江南
作者：崔塗（唐）

又指煙波算路岐，此生多是厭羈離。正逢搖落仍須別，扁舟未得如君去，空向滄江夢所思。
己亥歲感事
作者：崔塗（唐）

正聞青犢起葭萌，又報黃巾犯漢營。豈是將皆無上略，見說聖君能仄席，不知誰是請長纓。
金陵晚眺
作者：崔塗（唐）

葦聲騷屑水天秋，吟對金陵古渡頭。千古是非輸蝶夢，何必登臨更惆悵，比來身世只如浮。
過長江賈島主簿舊廳
作者：崔塗（唐）

雕琢文章字字精，我經此處倍傷情。身從謫宦方沾祿，長江一曲年年水，應為先生萬古清。
途中感懷寄青城李明府
作者：崔塗（唐）

鱗鬣催殘志未休，壯心翻是此身讎。並聞寒雨多因夜，如何只是三年別，君著朱衣我白頭。
夏日書懷寄道友
作者：崔塗（唐）

達即匡邦退即耕，是非何足撓平生。終期道向希夷得，十年惟悟吟詩句，待得中原欲鑄兵。
和進士張曙聞雁見寄
作者：崔塗（唐）

斷行哀響遞相催，爭趁高秋作恨媒。雲外關山聞獨去，試向富春江畔過，故園猶合有池臺。
鸚鵡洲即事
作者：崔塗（唐）

悵望春襟鬱未開，重吟鸚鵡益堪哀。曹瞞尚不能容物，何人正得風濤便，一點輕帆萬裡回。
讀留侯傳
作者：崔塗（唐）

覆楚讎韓勢有餘，男兒遭遇更難如。偶成漢室千年業，若能終始匡天子，何必□□□□□。
赤壁懷古
作者：崔塗（唐）

漢室河山鼎勢分，勤王誰肯顧元勳。不知征伐由天子，分明勝敗無尋處，空聽漁歌到夕曛。
東晉
作者：崔塗（唐）

五陵豪俠笑為儒，將為儒生只讀書。看取不成投筆後，謝安功業複何如。秦國金陵王氣全，一龍正道始東遷。興亡竟不關人事，虛倚長淮五百年。
春夕
作者：崔塗（唐）

水流花謝兩無情，送盡東風過楚城。蝴蝶夢中家萬裡，自是不歸歸便得，五湖煙景有誰爭。
澗松
作者：崔塗（唐）

寸寸淩霜長勁條，路人猶笑未幹霄。南園桃李雖堪羨，爭奈春殘又寂寥。
湘中弦
作者：崔塗（唐）

蒼山遙遙江潾潾，路傍老盡沒閒人。王孫不見草空綠，惆悵渡頭春複春。煙愁雨細雲冥冥，杜蘭香老三湘清。故山望斷不知處，鶗鴂隔花時一聲。
續紀漢武
作者：崔塗（唐）

分明三鳥下儲胥，一覺鈞天夢不如。爭那白頭方士到，茂陵紅葉已蕭疏。
隴上逢江南故人
作者：崔塗（唐）

三聲戍角邊城暮，萬裡鄉心塞草春。莫學少年輕遠別，隴關西少向東人。
夷陵夜泊
作者：崔塗（唐）

家依楚塞窮秋別，身逐孤舟萬裡行。一曲巴歌半江月，便應消得二毛生。
櫓聲
作者：崔塗（唐）

煙外橈聲遠，天涯幽夢回。爭知江上客，不是故鄉來。
海棠圖
作者：崔塗（唐）

海棠花底三年客，不見海棠花盛開。卻向江南看圖畫，始慚虛到蜀城來。
雲
作者：崔塗（唐）

得路直為霖濟物，不然閑共鶴忘機。無端卻向陽臺畔，長送襄王暮雨歸。
過二妃廟
作者：崔塗（唐）

殘陽楚水畔，獨吊舜時人。不及廟前草，至今江上春。
送友人
作者：崔塗（唐）

登高迎送遠，春恨並依依。不得滄洲信，空看白鶴歸。